comment13 إجابات
زوجي عصبي بصورة مخيفة حتى أنه لا يتحمل رؤية أحد أثناء عصبيته
add_commentأضف إجابتك
favorite_borderfavoriteمتابعة0
thumb_upاعجبني0
thumb_downلم يعجبني0
متزوجة من سنوات لدي طفلين اكبر من زوجي بسنة تقريبا اخذنا بعض عن حب وانا بحبو كتير وبحياتي ماشفت احلى منو ولا احن ولا اكرم منو ولا بقارنو بحدا بس عندو مشكلة انو هو عصبي كتير وانا بخاف منوبس يعصب وعصبيتو كتير كبيرة لدرجة انو بيكسر كل شي بطريقو شو ماكان واذا عصب مني بيحرق تيابي مشان يقهرني وانا عادي متحملة وبحاول انسى وبقول يكسر ويحرق ولايضربني بس فيو عادة بشعة بس يعصب من اي سبب دغري بيبعتني لعند اهلي بحجة انو بس يعصب مابدو يشوف حدا قدامو وبحجة انو مابدو يتفشش فيني وبضل نايمة عند اهلي لحد مايروق ويتصل يقلي رجعي بعرف انو هو بحبني ومشكلة الرجل العصبي مالها حل ومافيني اعانده لانو بعصب بزيادة بس انا مليت من هالوضع يعني الوحدة مابترتاح الا ببيتها وحتى لو رحت لعند اهلي والله بحس حالي تقيلة عليهن مع ولدين المفروض زوجي يتحمل وجودنا بللبيت شو ماكان وضعه وقد ماكان معصب واهلي عندن مشاكلهن الخاصة يعني مو ناقصهن همي وبس ارجع عالبيت ولا كأنو في شي مروق ومنرجع لحياتنا الطبيعية لحد ماترجع تصير مشكلة جديدة ويرجع يبعتتي لعند اهلي والله مليت